Maddes gjester blir trolig å se i eks-forlovedens bryllup
Det er Åsa Bönnelyches vurdering etter å ha lest gjennom gjestelisten som Aftonbladet publiserte tirsdag kveld. Jonas Bergström var prinsesse Madeleines kjæreste gjennom mange år. De forlovet seg i 2009, men forholdet fikk en uventet slutt da norske Tora Uppström Berg i 2010 sto frem i Se og Hør og avslørte at hun hadde vært til sengs med prinsessens forlovede på et hotell i Åre. Nå skal også Bergström gifte seg til sommeren med Madeleines tidligere venninne Stephanie Af Klercker.At mange av vennenene er de samme i begge bryllup, er ikke så rart, mener den norske kongeeksperten Trond Norén Isaksen. - Den svenske Stockholms-sosieteten er ikke så stor. Det er et miljø hvor mange kjenner hverandre. Bönnelyche forteller at til tross for at Madeleine og Jonas Bergström har mange av de samme vennene, har prinsessen fornyet vennekretsen etter at forholdet tok slutt og hun flyttet til New York. - Madeleine og Jonas hadde en veldig homogen vennekrets. Den ble utvidet etter at hun flyttet fra Sverige, sier hun.Adelsslekt, venner fra gymnaset og ungdomsskolen er gjengangere på gjestelisten. - Gjestelisten har veldig mange unge mennesker. Det viser nok at Madeleine har valgt venner fremfor establishment. Jeg tror de vil få det veldig kult på brylupsfesten, sier Bönnelyche. En gjennomgang VG har gjort av kronprinsesse Victorias og prinsesse Madeleines gjestelister og Aftonbladets blogg om kongebarnas venner, viser at kun et fåtall av personer får komme i begge prinsessesøstrenes brylluper: Christoffer Cederlund er nær venn av Victoria og gift med Madeleines nære venninne Charlotta Kreuger Cederlund. Daniel og Victoria ferierte i Cederlund-familiens hus i det sveitsiske skistedet Verbier. Sammen med prins Carl Philip kidnappet Christoffer brudgom Chris, da hans utdrikningslag nylig ble arrangert i Stockholms-skjærgården. Lovisa de Geer er bosatt i New York, og var en av de nære venninne Madeleine var mye sammen med etter bruddet med eks-forloveden Jonas Bergström. De to ferierte sammen på Bahamas og i Miami rett etter bruddet. Lovisa var også Victorias private vennefest før kronprinsessbryllupet. Peder Dinkelspiel er gift med Victorias venninne Caroline Svedin. Bror av Jan Dinkelspiel, som er gift med Ellen Stendahl, Madeleines venninne. Mor til brødrene var Victorias engelsklærer og senere studieveileder ved hoffet. Josephine Genetay er dronning Sylvias gudbarn, og har vokst opp med de svenske kongebarna. Josephine tok et oppgjør med prinsesselivet da hun flyttet til Columbia for å jobbe på barnehjem, og uttalte at «jeg levde med ett champanjegalss i den ene hånden og en sigarett i den andre.» Louise Gottlieb er venninne av Madeleine fra gymnastiden, og var en av venninnene Madeleine gikk på Stureplan med. Arrangerte Madeleines private 30-årsdag sammen med Victorias venninne Caroline Kreuger Nilsson. Nilsson er også invitert i dette bryllupet sammen med sin mann, Jesper Nilsson. Caroline var sammen med Madeleine en av ytterst få i det såkalte «Team Victoria», som kronprinsessen brukte for å gjøre kronprinsessebryllupet personlig. Emma Pernald er prins Carl Philips eks-kjæreste og nær venninne av Madeleine. I prinsesse Madeleine og Chris' bryllup kommer også HM-arving Karl-Johan Persson, som er gift med Leonie Persson, klassekamerat av Victoria fra Enskilda gymnaset. Også Kong Carl Gustavs nære venn og finansdoldis, Sven Philip Sörensen, er invitert i bryllupet. Sörensen var med på Kongens famøse Brunei-tur. I både bryllupet til Victoria og Madeleine er også Camilla Olsson, sosietetsdame både i Sverige og utlandet. Olsson er også venninne av Celina Midelfart (40). Det var Olsson som introduserte Madeleine for Midelfart.Isaksen mener Victoria og Madeleines vennekrets skiller seg noe fra det norske kronprinsparets sirkel. - Sverige er et mer klassedelt samfunn enn Norge. Adelen har en sterk samfunnsposisjon. Søstrene begynte på kommunal skole, men gikk over til privatskole. Vennene deres tilhører det man vil kunne kalle overklasse, sier han. Gjestelisten til Madeleine er langt slankere enn Victorias. Storesøsteren giftet seg i 2010 med Daniel Westling. Søstrene Victoria og Madeleine deler også felles vennekrets. Søstrene Krüger kjenner begge prinsessene godt. - Mange fra Victorias bryllup kommer også i Madeleines bryllup. Dette er venner fra næringslivet, og de er veldig hyggelige mennesker, sier Bönnelyche. Én ting skiller de to søstrene, mener den svenske kongeeksperten. Victoria er blitt småbarnsmor og pleier kontakt med andre småbarnsmødre. Madeleine er fremdeles barnløs, og har både venner som er småbarnsforeldre og venner som ikke har fått barn. Hun tror den største overraskelsen kan komme fra forloveden Chris O'Neills vennekrets. - Det er mange internasjonale navn. I Sverige vet vi veldig lite om ham.
Mange av dem som er invitert til prinsesse Madeleines bryllup, kommer også til å delta i eks-kjæresten Jonas Bergströms bryllup, mener svensk kongeekspert.